હવે વારો આવે છે લિપસ્ટિકનો. સૌથી પહેલાં લિપ-લાઇનરને હોઠની અંદર લગાડવી. એનાથી તમારી લિપસ્ટિક લૉન્ગ લાસ્ટિંગ રહે છે અને એની ઇફેક્ટ ડાયરેક્ટ લગાવો એના કરતાં વધારે સારી આવે છે. એ પછી લિપસ્ટિક લગાડવી. લિપસ્ટિકને હોઠ પર લગાડો ત્યારે ડાયરેક્ટ લગાડવાને બદલે લિપ-બ્રશથી લગાવો. દરેક ડાર્ક લિપસ્ટિકના શેડ બધાને સારા સૂટ થતા નથી કેમ કે બધાની સ્કિનનો અન્ડરટોન અલગ-અલગ હોય છે એટલે સ્કિનના અન્ડરટોન પ્રમાણે લિપસ્ટિકના શેડ્સ પસંદ કરવા. તમારા અન્ડરટોનને કઈ રીતે જાણશો? સ્કિનના ત્રણ અન્ડરટોન હોય છે; કૂલ, વૉર્મ અને ન્યુટ્રલ એમ જણાવતાં હીર કોટક કહે છે, ‘અન્ડરટોન ચેક કરવા માટે હથેળીના કાંડાને ચેક કરો. જ્યાં આપણી નસો દેખાય છે ત્યાં નસનો કલર બ્લ્યુ હોય તો તમારો અન્ડરટોન કૂલ હશે. જો એ નસનો કલર ગ્રીન હશે તો તમારો અન્ડરટોન વૉર્મ હશે અને જો નસનો કલર થોડો ગ્રીન અને થોડો બ્લુ હોય તો તમારો અન્ડરટોન ન્યુટ્રલ હશે. જેનો અન્ડરટોન કૂલ હોય તેને પિન્કિશ, રેડ શેડ્સ સારા લાગે છે; જેનો અન્ડરટોન વૉર્મ હોય તેને ઑરેન્જ, બ્લડ રેડ, મરૂનીઝ શેડ્સ સારા લાગે છે અને જેનો અન્ડરટોન ન્યુટ્રલ હોય તેને ચૉકલેટ બ્રાઉન, પર્પલ, વાઇન કલર વગેરે બધા શેડ્સ સારા લાગે છે. લિપસ્ટિકને ૩D અને રોઝી લિપ જેવી ઇફેક્ટ આપવા માટે લિપ-લાઇનર બ્લૅક કલરનું વાપરવું અને અંદરથી એને થિક કરવી. એ પછી અંદર ડાર્ક મરૂન કલર વાપરવો. જ્યારે પણ હોઠ પર લિપસ્ટિક લગાવો ત્યારે એક કોટ લગાવ્યા પછી ડ્રાય ટિશ્યુને બન્ને હોઠ વચ્ચે દબાવો. એનાથી વધારાની લિપસ્ટિક નીકળી જશે અને તમારો બેઝ્ડ સેટ થઈ જશે. એ પછી એના પર લિપ-બ્રશથી બીજો કોટ લગાવો. ડાર્ક લિપસ્ટિક પર શાઇન આપવા માટે લિપગ્લોસ ન વાપરવું. એ માટે ગોલ્ડન કલરનું હાઇલાઇટર હોઠના સેન્ટરમાં લગાવો. લિપસ્ટિક પૂરી થઈ જાય પછી પાછું બ્રશથી કન્સીલને લિપની બહાર લગાડો જેનાથી લિપસ્ટિક બહાર ન નીકળે અને લિપની આઉટલાઇન પર્ફેક્ટ આવી જાય. આજકાલ દરેક જણ પાર્ટીમાં કે ફંક્શનમાં ડાર્ક લિપસ્ટિક લગાડે છે. ડાર્ક લિપસ્ટિક પીચ કલર, સી ગ્રીન કલર પર સારી લાગે છે.